கேள்வி: ஐயவி பற்றி நீங்கள் என்ன அறிந்துள்ளீர்கள்?
பதில்: படிமம்:Sa yellow mustard.jpg படிமம்:Yellow mustard flower.jpg ஐயவி என்பது கடுகின் வகைகளில் வெண்சிறுகடுகு ஆகும். கருங்கடுகு (black mustard) (Brassica nigra), கேழ்க்கடுகு (brown Indian mustard) (B. juncea), and வெண்சிறு கடுகு (white mustard) (B. hirta/Sinapis alba). போன்றவை கடுகின் வகைகள். கேழ்க்கடுகு (பழுப்புநிறக் கடுகு) இக்காலத்தில் தாளிக்கப் பயன்படுகிறது. வெண்சிறுகடுகு பழங்காலத்தில் பயன்படுத்தப்பட்ட பாங்கைச் சங்கநூல்கள் தெரிவிக்கின்றன.
கேள்வி: ஐயவி - ஐயவி எண்ணெய் பற்றி நீங்கள் என்ன அறிந்துள்ளீர்கள்?
பதில்: எள் தரும் (நல்)எண்ணெய் போன்று ஐயவி எண்ணெய் தரும் வித்து. * குழந்தை பெற்ற தாயை ஐயவி பூசி நீராட்டுவர்.நற்றிணை 40, 370 * முழந்தையின் தலை முச்சியில் ஐயவி அப்புவர் மணிமேகலை 3-134, * குழந்தை பெற்ற தாய்க்கு ஐயவிப் புகை காட்டுவர்.அரவாய்க் கடிப்பகை ஐயவிக் கடிப்பகை, விரவிய மகளிர் ஏந்திய தூபம் - மணிமேகலை 7-73 * இழவு வீட்டில் ஐயவி சிதறுவர்.புறநானூறு 281-4, 296-2, * முருகாற்றுப்படுக்கும் வீட்டு விழாவில் முருகாற்றுப்படுக்கும் பெண்ணின் மேல் எண்ணெயோடு கூடிய ஐயவியைத் தடவுவர்.திருமுருகாற்றுப்படை 228 * போரின்போது சமாதான அடையாளமாக ஐயவி புகைப்பர்.நீயே ஐயவி புகைப்பவும் தாங்காது ஒய்யென உறுமுறை மரபின் புறம்நின்று உய்க்கும் கூற்றத்து அனையை - புறநானூறு 98-15, * தவம் செய்வோர் ஐயவிப் புகையைக் கைவிட்டது போலக் காதலன் தன்னைக் கைவிட்டான் என்கிறாள் ஒரு தலைவி.தவத்துக்கு ஐயவி அனைத்தும் ஆற்றாது ஆகலின் கைவிட்டனரே காதலர் - புறநானூறு 358-4 * அரண்மனை மதில் கதவு எளிதாகச் சுழல ஐயவி எண்ணெய் அப்பியிருந்தனர்.ஐயவி அப்பிய நெய்யணி நெடுநிலை - நெடுநல்வாடை 86
கேள்வி: ஐயவி - ஐயவித் தாழ்மரம் குறித்து விரிவாக சொல்லுங்கள்.
பதில்: * கோட்டைக் கதவை மூடித் தாழ்பாள் போடும் மரத்தை ஐயவி என்றனர். எண்ணெய் தரும் ஐயவியிலிருந்து இதனை வேறுபடுத்திக் காடப் ‘பூணா-ஐயவி’ எனத் தெளிவாக்கம் தந்தனர்.பூணா ஐயவி தூக்கிய மதில - பதிற்றுப்பத்து 16-4, * இந்த ஐயவித் தாழ்மரத்தைத் திறக்க வில்விசைப் பொறி அமைத்திருந்தனர்.ஓங்குநிலை வாயில் தூங்குபு தகைத்த, வில்விசை மாட்டிய விழுச்சீர் ஐயவி - பதிற்றுப்பத்து 22-23
கேள்வி: ஐயவி - ஆரல்மீன் முட்டை பற்றி நீங்கள் என்ன அறிந்துள்ளீர்கள்?
பதில்: :ஆரல்மீன் முட்டையையும் ஐயவி என்றனர். (இதனை அக்காலத்தில் எண்ணெய் எடுக்கப்பட்ட மீன் எனலாம்) கொக்குக் குஞ்சுகள் ஆரல் ஈன்ற ஐயவி முட்டையையும், இறால் ஈன்ற பிள்ளைகளையும் இரையாக உண்ணும்.புறநானூறு 342-9,